CELEX: 62014CN0299
Language: et
Date: 2014-06-17 00:00:00
Title: Kohtuasi C-299/14: Eelotsusetaotlus, mille on esitanud Landessozialgericht Nordrhein-Westfalen (Saksamaa) 17. juunil 2014 . aastal – Vestische Arbeit Jobcenter Kreis Recklinghausen versus Jovanna Garcia-Nieto jt

15.9.2014   
            
            
               ET
            
            
               Euroopa Liidu Teataja
            
            
               C 315/38
            
         Eelotsusetaotlus, mille on esitanud Landessozialgericht Nordrhein-Westfalen (Saksamaa) 17. juunil 2014. aastal – Vestische Arbeit Jobcenter Kreis Recklinghausen versus Jovanna Garcia-Nieto jt
   (Kohtuasi C-299/14)
   2014/C 315/61
   Kohtumenetluse keel: saksa
   
      Eelotsusetaotluse esitanud kohus
   
   Landessozialgericht Nordrhein-Westfalen
   
      Põhikohtuasja pooled
   
   
      Apellatsioonkaebuse esitaja: Vestische Arbeit Jobcenter Kreis Recklinghausen
   
      Vastustajad apellatsioonimenetluses: Jovanna Garcia-Nieto, Joel Pena Cuevas, Jovanlis Pena Garcia, Joel Luis Pena Cruz
   
      Eelotsuse küsimused
   
   
               1.
            
            
               Kas määruse (EÜ) nr 883/2004 (1) artiklis 4 sätestatud võrdse kohtlemise nõue – välja arvatud määruse (EÜ) nr 883/2004 artikli 70 lõike 4 kohane hüvitiste ekspordi välistamine – kehtib ka määruse (EÜ) nr 883/2004 artikli 70 lõigetes 1 ja 2 viidatud mitteosamakseliste rahaliste erihüvitiste suhtes?
            
         
               2.
            
            
               Kas juhul, kui esimesele küsimusele vastatakse jaatavalt, on direktiivi 2004/38/EÜ (2) artikli 24 lõiget 2 ülevõtvate siseriiklike õigusaktide sätetega lubatud – ja millises ulatuses – seada määruse (EÜ) nr 883/2004 artiklis 4 sätestatud võrdse kohtlemise nõudele piiranguid, mille kohaselt puudub kõnealuste hüvitiste saamise õigus täielikult isikute riigis viibimise esimese kolme kuu vältel, kui asjaomased liidu kodanikud ei ole Saksamaa Liitvabariigis töötajad ega füüsilisest isikust ettevõtjad ning kui neil tulenevalt Gesetz über die allgemeine Freizügigkeit von Unionsbürgern’i (Freizügigkeitsgesetz/EU, liidu kodanike vaba liikumise seadus) § 2 lõikest 3 puudub õigus vabalt liikuda?
            
         
               3.
            
            
               Kas juhul, kui esimesele küsimusele vastatakse eitavalt, on esmasest õigusest tuleneva võrdse kohtlemise põhimõttega, eeskätt ELTL artikli 45 lõikega 2 koosmõjus ELTL artikliga 18 vastuolus siseriiklik õigusnorm, mille kohaselt ei anta liidu kodanikele riigis viibimise esimese kolme kuu vältel üldse sotsiaaltoetust, mille eesmärk on toimetuleku tagamine ning mis ühtlasi hõlbustab ka juurdepääsu tööturule, kui asjaomased liidu kodanikud ei ole Saksamaa Liitvabariigis töötajad ega füüsilisest isikust ettevõtjad ning kui neil tulenevalt Freizügigkeitsgesetz/EU § 2 lõikest 3 puudub õigus vabalt liikuda, kuid neil on tegelik seos vastuvõtva liikmesriigi ja eriti selle riigi tööturuga?
            
         
      (1)  Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide koordineerimise kohta (ELT L 166, lk 1; ELT eriväljaanne 05/05, lk 72).
   
      (2)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT L 158, lk 77; ELT eriväljaanne 05/05, lk 46).